**SUOMEN KIELEN TUKEMINEN SANASÄKKIMENETELMÄLLÄ**

(Koonnut: Sanna Hintsala, kuvat: Papunet)

* Sanasäkkikerho alkaa sovitulla alkulaululla ja päättyy sovittuun loppulauluun.
* Uuden sanan oppimiseen tarvitaan n. 70 toistoa, eli kutakin teemaa on hyvä käsitellä useammalla kerralla ja samaa sanastoa kannattaa sisällyttää arjen tilanteisiin, peleihin (lotot, muistipelit, kala/pupupeli…), yhteisleikkeihin, jumppahetkiin jne.

KAIKKIEN AIHEPIIRIEN KÄSITTELYSSÄ SOPIVIA LEIKKEJÄ:

* Kim-leikki
* Myrkkysanaleikki
* Laiva on lastattu -leikki
* Arvaa mitä ajattelen: Aikuinen antaa vihjeitä lattialla olevista kuvista/esineistä, lapset arvaavat mitä hän tarkoittaa.
* Yläkäsiteleikit: Esim.
* Nopan sivuissa on kuvat erilaisista yläkäsitteistä, esim. vaatteet, ruoat, kulkuneuvot, hedelmät, lelut, eläimet. Lapset heittävät noppaa ja etsivät lattialta kyseisiä kuvia.
* Piilotetaan eri käsiteluokkiin kuuluvia kuvia huoneeseen, lapset etsivät ja lajittelevat alustoille.
* Kiinnitetään seinille yläkäsitekuvia – aikuinen sanoo sanoja, esim. sukka, nalle, banaani, lapset juoksevat oikean yläkäsitekuvan luo.
* Etsitään lattialla olevista kuvista samaan käsiteluokkaan kuuluvia pareja, esim. lautanen ja lasi, hevonen ja lehmä, housut ja paita jne.

MATERIAALEJA

* Kuvia, erikielisiä fraaseja ja kieltä tukevia pelejä/leikkejä varhaiskasvatukseen yms.

<https://pakolaisapu.fi/materiaalit/>

* Sanasäkki-mallinnus (löytyy hakusanalla sanasäkki)

<https://www.theseus.fi/bitstream/handle/10024/125495/maaginensanasakkimallinnus.pdf?sequence=1>

* Kielikoppa-materiaali: Kieltä tukevia leikkejä (löytyy hakusanalla kielikoppa)

<https://docplayer.fi/110687480-Kielikoppa-suomi-toisena-kielena-opetusmateriaali-3-5-vuotiaille-riitta-mikkonen-virve-savolainen.html>

* Kuvia, pelejä ja tehtäviä kielen kehityksen tueksi, esim. kommunikaatiotauluja erilaisiin leikkeihin, esim. auto-, nukke- ja legoleikki

[www.viitotturakkaus.fi](http://www.viitotturakkaus.fi)

* [www.papunet.net](http://www.papunet.net)

KIELENKÄYTTÖON LIITTYVÄT KÄSITTEET

* voidaan käsitellä eri teemojen yhteydessä

VERBIT

* Eri teemojen yhteydessä keskustellaan, mitä kyseisillä asioilla tehdään tms.
* Kuvia liikkumistavoista, voidaan käyttää monien liikunnallisten leikkien yhteydessä
* Jumppalorut
* Lauluja: Pyörien ja pyörien, Kävelen, kävelen... (Vauvojen laulun aika), Minä hyppelen, Kielinuppulaulut: Liikutaan, Liikunta on kivaa

ADJEKTIIVIT

* Keskustellaan eri teemojen yhteydessä asioiden ominaisuuksista ja luokitellaan niitä ominaisuuksien, esim. koon, värin, muodon yms., mukaan
* Lapset etsivät huoneesta asioita ohjeen mukaan, asiat voidaan kuvata tabletilla. Esim. etsi jotain pientä, suurta, painavaa, pehmeää, kovaa, terävää, jne
* Vastakohtakortit, tulostettavissa esim. <https://viitotturakkaus.fi/tuote/vastakohtia-muistipelikortit/>
* Kielinuppu: Vertailulaulu

SIJAINTI- JA AIKAKÄSITTEET

* Voidaan käsitellä esim. koti- ja päiväkoti -teemojen yhteydessä (esimerkkejä myöhemmin). Esim. Sisustetaan nukkekoti kalusteilla, esineillä ja nukeilla. Keskustellaan lasten kanssa / annetaan lapsille ohjeita esineiden sijainnista: ”Laita lamppu pöydän päälle.” ”Laita koira sängyn taakse.” Tai tutkitaan ja sanoitetaan yhdessä kuvasta henkilöiden ja asioiden sijainteja, esim. ”Missä poika on?” (puun takana, kiven päällä…).
* Kielinuppulaulut Missä nalle on, Kello on yksi, Vuorokausi, Kuukausilaulu,

TOIMINTAOHJEEN NOUDATTAMINEN

**MINÄ, KEHONOSAT**    

* Alkupiiri: Kerrotaan oma nimi ja esim. mistä pitää / näytetään jokin temppu, jonka kaikki tekevät.
* Aikuinen sanoo, kuvien tukemana, lasten erilaisia ominaisuuksia (hiusten värit, vaatteiden värit, mistä pitää/ei pidä, mitä osaa/ei vielä osaa…). Ne lapset, joilla on kyseinen ominaisuus, voivat nousta seisomaan / laskeutua istumaan, hyppiä, juosta sovitun matkan yms. -> samanlaisuus, erilaisuus
* Nostetaan kehonosakuvia pussista. Nimetään.
* Piirretään isolle paperille lapsen ääriviivat (tai tulostetaan paperille pienempi kehokuva). Kiinnitetään pussista nostetut kehonosat oikeille paikoilleen paperille.
* Levitetään kehonosakuvat lattialle. Aikuinen antaa vihjeitä – lapset arvaavat, mikä kehonosa kyseessä. Esim. Tällä kehonosalla kuunnellaan, syödään, haistetaan tuoksuja, tätä voi kammata jne.
* Toiminnallinen leikki: Aikuinen soittaa musiikkia, lapset liikkuvat sovitulla tavalla (näytetään kuvin ja nimetään liikkumistapa: konttaaminen, pyöriminen, hyppiminen, kävely, takaperin kävely jne). Musiikin lakatessa annetaan lapselle ohje laittaa jokin kehonosa lattiaan, seinään, penkille jne. Näytetään samalla kehonosa kuvasta.
* Kehonosia nimeävä jumppaloru-, tarina tms.
* Kehonosalauluja
* Kärpänen istui polvella (vatsalla, varpaalla,…)
* Pää, olkapää, peppu…
* Sä kätes ojenna ja taakse taivuta (keksikää yhdessä lisää kehonosia)
* Huomenta sormet (varpaat, polvet, vatsa…) huomenta vaan…
* Polviin ja yhteen, polviin ja yhteen, polviin ja yhteen ja taputus…

Reidet ja nilkat…

* Lapaduu (”Oletteko koskaan tanssineet… kädet toistenne olkapäillä” jne)
* Kielinuppulaulut Missä on sun silmät, Viisi aistia
* Kuvitettu aistitarina Jälkiä hiekassa: <https://viitotturakkaus.fi/tuote-osasto/tulostettavat-materiaalit/pelit-leikit/lauluja-ja-tarinoita-lapsille/>
* Hieronta: Lapset hierovat pareittain esim. pallolla, autolla, pensselillä tms. toisiaan, aikuinen ohjeistaa, mitä kehonosaa hierotaan.

SANASTON HARJOITTELUA ARJEN KESKELLÄ (toistot)

* Ryhmän yhteinen aamulaulu: Huomenta sormet, huomenta vaan (sävel Aamulla herätys sängystä pois)
* Jumppalaulut ja -lorut (joissa nimetään kehonosia) toiminnan lomassa
* Kehonosien nimeäminen pukemisen ja riisumisen yhteydessä

**PERHE, KOTI**

* Perheenjäsenet ja isovanhemmat kuvina tai esim. nukkekodin nukkeina pussiin. Nostetaan pussista ja nimetään.
* Lapset saavat kertoa (kuvien avulla) / piirtää, keitä omaan perheeseen kuuluu.
* Mitä perheenjäsenet tykkäävät tehdä? (tekemisen kuvia tukena)
* Annetaan lapsille yksinkertaisia ohjeita, jonka mukaan he laittavat nuket kalustettuun nukkekotiin. Esim. ”Laita vauva nukkumaan”, ”Laita äiti istumaan”…
* Huonekalujen, huoneiden ja kodinkoneiden nimeämistä vastaavin tavoin. Mihin niitä tarvitaan, mitä niillä tehdään?
* Mitkä kuvat liittyvät yhteen (nimetään kodin tarvikkeita)? (pöytä-tuoli, ikkuna-verhot, sänky-tyyny, jääkaappi – uuni …)
* Toiminnallinen leikki: Esim. musiikki soi – liikutaan eri tavoin. Musiikki lakkaa – annetaan lapsille ohjeita, mihin pitää mennä (pöydän alle, tuolille, oven taakse, penkille seisomaan, kaapin eteen …).
* Huoneet-lajittelutehtävä, tulostettavissa: <https://viitotturakkaus.fi/tuote-osasto/tulostettavat-materiaalit/oivalla-ja-opi/lajittelu-ja-luokittelu-tehtavia/>
* Tarina Kolme karhua esim. pöytäteatterina tai muu aihetta käsittelevä satu
* Kielinuppulaulu Perhe on hieno juttu, Nallen talo

SANASTON HARJOITTELUA ARJEN KESKELLÄ

* Aikuinen on mukana, sanoittaa ja rikastaa esim. koti- ja nukkekotileikkiä.
* Perhepiirros
* Pyydetään vanhempia tuomaan päiväkotiin läheisten ihmisten kuvat, jotka liimataan esim. sydän- tai talopohjalle. Esitellään ja keskustellaan kuvista ryhmän kanssa.

  

**PÄIVÄKOTI**

* Pussissa päiväjärjestyskuvat: nimetään päiväkodin toimintoja ja laitetaan kuvat oikeaan järjestykseen.
* Nimetään päiväkodin tilat kuvista tai kiertämällä paikat. Yhdistellään päiväjärjestyskuvat tai esineistön kuvia oikeisiin tiloihin.
* Lapset saavat kuvata tabletilla mieluisia / epämieluisia paikkoja (”Missä haluat / et halua leikkiä” tms.).
* Askartelu- ja piirtämisvälineistö voi olla myös yhden kerran teema. Nimetään mitä ne ovat ja mitä niillä tehdään yms.
* Päiväkodissa toistuvat fraasit, esim. tervehtiminen, pyytäminen, kiitos, ole hyvä jne:
* Kielinuppulaulut, esim. Hienoja sanoja on paljon, Minä haluan, Minä autan sinua, Askartelulaulu

      

**LELUT JA LEIKIT**

* Pussissa erilaisia leluja / kuvia leluista / leikkipaikoista. Nostetaan ja nimetään.
* Käsitellään leikkeihin liittyviä verbejä: palikoilla rakennetaan, autoilla ajetaan, kotileikissä tehdään ruokaa, hoidetaan vauvaa jne.
* Harjoitellaan fraaseja, kuinka pääsee leikkiin mukaan, kuinka voi pyytää lelua toiselta, kuinka voi pyytää aikuisen apua jne.:
* Kielinuppulaulut Leikit, Mennään ulos leikkimään
* Mallitetaan leikkiin liittymistä esim. nukke- tai pöytäteatterin avulla (esim. Mieli ry:n Eläinlasten elämää -hahmoilla).
* Pantomiimileikki: Aikuinen / lapsi esittää jotain leikkiä, toiset arvaavat kuvia apuna käyttäen.
* Katsellaan kaveritaitokortteja (esim. Mieli ry:n) ja keskustellaan, mistä tulee hyvä mieli, mistä paha mieli. Kortteihin voidaan kiinnittää hymynaama/surunaama sen mukaan.
* Leikitään yhdessä, tarvittaessa kuvin tuetusti, esim. kotileikkiä, autoleikkiä yms. tai tarinallista leikkiä.

SANASTON HARJOITTELUA ARJESSA

* Ryhmässä on esillä leikinvalintakuvat.
* Aikuinen on aktiivisesti mukana leikeissä sanoittamassa, mallittamassa ja rikastamassa niitä.

     

**VAATTEET**  

* Laitetaan pussiin erilaisia lasten, nuken tai barbin vaatteita. Nostetaan pussista ja nimetään.
* Vaatteita voidaan luokitella sen mukaan, käytetäänkö niitä sisällä vai ulkona, kesällä vai talvella, juhlissa, urheillessa jne. Asetellaan vaatteet kuva-alustoille sen mukaan.
* Nimetään vaatteista hihat, lahkeet/puntit, huppu, napit, vetoketjut yms.
* Keskustellaan, mihin vaate puetaan eli käydään samalla läpi kehonosia. Vaate voidaan samalla pukea esim. nukelle tai jos käytetään vaatekuvia, ne voidaan kiinnittää lapsen vartalokuvaan. Kiinnitetään samalla huomiota pukemisjärjestykseen.
* Arvausleikki: Aikuinen antaa vihjeitä lattialla olevista kuvista/vaatteista ”Mitä vaatetta ajattelen? Se on sininen ja laitetaan jalkaan.”
* Pantomiimileikki: Aikuinen (tai lapsi) kertoo ”Nyt minä lähden ulos / juhliin / rannalle jne, ja puen päälleni… (esittää mitä pukee)”. Toiset arvaavat. Näytetään lopuksi vastaus myös kuvasta ymmärtämisen varmistamiseksi.
* Aikuinen antaa lapsille toimintaohjeita vaatteiden värin mukaan, esim. ”Se jolla on vihreä paita, voi hyppiä kolme kertaa”. Vaate- ja värikuvat ymmärtämisen tukena.
* Arvausleikki: Yksi lapsista menee oven ulkopuolelle. Jäljelle jääneillä lapsilla muutetaan jotakin vaatetuksessa, esim. vaihdetaan jokin vaate kahden lapsen kesken, puetaan jokin vaate väärinpäin, otetaan kokonaan jokin vaate pois jne. Ulkopuolella olleen lapsen täytyy huomata, mikä on muuttunut.
* Kielinuppulaulu Puetaan

SANASTON HARJOITTELUA ARJESSA

* Nimetään vaatteita korostetusti ja selkeästi pukemis- ja riisumistilanteissa.
* Käytetään vaatteisiin liittyviä vihjeitä esim. ruokailuun mennessä.

**RUOKA, RUOKAILU**

* Pussissa esim. kotileikin hedelmiä, muita ruokia tai astioita. Nostetaan pussista ja nimetään. Jokainen saa näyttää, mikä syötävä maistuisi itselle. Hedelmistä voidaan nimetä myös väri ja lajitella värin mukaan (samanvärinen – erivärinen).
* Lapset yhdistelevät ruoka- ja astiakuvia / -esineitä: esim. lusikka - keitto, maito - lasi, veitsi – margariini jne
* Keskustellaan ruokiin ja astioihin liittyvistä verbeistä. Esim. Mitä pitää tehdä banaanille ennen syömistä (kuoria)? Entä appelsiinille? (kuoria, paloitella) Entä leivälle (voidella)? Mihin käytetään lasia (juominen), haarukkaa/lusikkaa (syöminen), veistä (pilkkominen, voitelu), kauha (sekoittaminen, keiton annostelu) jne.
* Terveelliset / herkkupäivänä syötävät ruoat ja juomat. Miksi ei voi syödä joka päivä karkkia, jäätelöä, keksiä, limsaa?
* Keskustellaan päiväjärjestys- ym. kuvia tukena käyttäen, mitä voisi syödä aamupalalla, lounaalla, välipalalla, iltapalalla, juhlissa, retkellä jne.
* Mistä ruokaa saadaan / missä se kasvaa: Lajitellaan kuvia/esineitä oikeille alustoille esim. puu, pensas, kasvimaa, metsä, pelto, lehmä, kana …
* Lauluja: Kielinuppulaulut Korissa on hedelmä, Marjat, Ruokailu alkaa (astiat),

Popsi popsi porkkanaa, Kasvislaulu, Poimi marjat punaiset …

* Myrkkysanaleikki: Yksi lapsi menee oven taakse. Toiset sopivat lattialla olevista kuvista / esineistä, mikä on myrkkysana (tai esim. huono marja/hedelmä). Oven takana ollut lapsi kerää marjoja ja hedelmiä koriin, nimetään yhdessä, kunnes kohdalle osuu sovittu ”huono marja”.
* Piilotetaan huoneeseen ruokakuvia. Lapset saavat etsiä ja lajitella alustoille sen mukaan, ovatko ne hedelmiä, marjoja, kasviksia, juomia, herkkuja jne.

SANASTON HARJOITTELUA ARJESSA

* Päivän ruoka käydään läpi lasten kanssa kuvien kanssa.
* Aikuinen on mukana koti-, kauppa- ja ravintolaleikeissä sanoittaen leikkejä.

    

  **TUNTEET** 

* Muutama helposti tunnistettava tunnekuva pussiin: iloinen, surullinen, pelokas, vihainen, rakastava, innostunut tms. Kuvat voisivat olla esim. Mahtisusi-kortit tms., jossa näkyy suden koko vartalo.
* Nostetaan kuvat pussista ja nimetään.
* Jokainen saa näyttää kuvasta ja kertoa (jos osaa), miltä tuntuu nyt.
* Jos kielitaito riittää, voi kertoa myös, mistä tunne johtuu, miksi on iloinen, surullinen jne.
* Tutkitaan esim. Mieli ry:n kaveritaitokorteista ([www.mieli.fi](http://www.mieli.fi)) erilaisia tilannekuvia, esim. kaveri tönäisee, pyytää mukaan leikkiin jne. Kiinnitetään tilannetta vastaava tunnekuva korttiin. Aikuinen sanoittaa selkeästi.
* Esitetään ilmein ja elein, koko keholla, kyseisiä tunteita.
* Tunnepalloleikki, tulostettavissa: <https://www.pyykkivuorikiipeilija.com/tottijatytti/>

\*Huoneeseen piilotetaan tunnekuvia. Lapset etsivät kuvat ja lajittelevat alustoille.

* Helppo kuvakirja, jossa henkilöillä erilaisia tunteita.
* Keskustellaan kuvien avulla, mitä voi tehdä erilaisissa tunnetiloissa.
* Esim. Jos on vihainen, valitaan kuvista mitä ei saa tehdä (lyödä, potkia, rikkoa tavaroita, näyttää kieltä tms.) ja mitä kannattaa tehdä eli miten voi rauhoittua (hengittää syvään, kävellä pois johonkin rauhoittumispaikkaan, piirtää, rakentaa legoilla, silittää pehmolelua tms. Kuvia: <https://dl.dropbox.com/s/0mrp5hwho3taxv1/Calming_Cards_Finnish2.pdf?dl=0> )
* Tai jos pelottaa, keneltä voi pyytää apua (apuna perheenjäsenten kuvat)
* Kielinuppu-laulut: Miltä tuntuu nallesta, Kiukun kesytys, kuvitettu tunnelaulu Jos sul lysti on -sävelellä: <https://viitotturakkaus.fi/tuote-osasto/tulostettavat-materiaalit/pelit-leikit/lauluja-ja-tarinoita-lapsille/>

SANASTON HARJOITTELUA ARJESSA

* Nimetään tunteita korostetusti päivän tilanteissa.
* Tunnekuvat esille ja helposti saataville -> lapsi voi näyttää oman tunnetilan kuvasta, jos sitä on vaikea sanoittaa.
* Yhteisissä kokoontumisissa keskustellaan päivän aikana nousseista tunteista ja mikä niitä on aiheuttanut.

**ELÄIMET**

* Kootaan pussiin luokittain tai sekaisin kotieläimiä, maatilan eläimiä, metsän eläimiä, viidakon eläimiä, vedessä eläviä, lentäviä eläimiä yms. Nostetaan eläimet pussista ja nimetään.
* Lattialle kuva-alustat kodista, maatilasta, metsästä, viidakosta, vedestä. Asetetaan eläimet oikeille alustoille sen mukaan, missä ne asuvat.
* Nimetään eläinten ”kehonosia”: häntä, tassu, nokka, … Aikuinen voi johdatella apukysymyksillä: ”Ihmisellä on nenä, linnulla on…”, ”Ihmisellä on jalka, kissalla on …”
* Käsitellään eläimiin liittyviä adjektiivejä: pieni – suuri, kevyt – painava, hidas – nopea, pehmeä – kova, sileä – karvainen…
* Pantomiimileikki Tikka puuta koputtaa: Kuvitetaan esim. Papunetin kuvatyökalulla loru ”Tikka puuta koputtaa, jänis juosta laputtaa, orava käpyä nakertaa, myyrä kolosta kurkistaa. Kukahan tulee, arvatkaa!” Yksi lapsista menee oven taakse ja valitsee kuvakorteista, mitä eläintä esittää toisille. Lapset sanovat lorun ja arvaavat eläimen.
* Leikitään esim. Maa-meri-ilma -leikkiä muunnellen eläinleikkiä: Kiinnitetään huoneen seinille eläinten kuvia. Aikuinen huutaa eläimen nimen, lapset liikkuvat kyseisen eläimen tavoin kuvan luokse.
* Eläinkorttipeli, tulostettavissa: <https://viitotturakkaus.fi/tuote/kenella-on-elainkorttipeli/>
* Muitakin eläinaiheisia kuva- ja tehtäväpohjia, esim. Kenen (eläimen) koti tämä on, Kenen (eläimen) jalka, Eläintietovisa: <https://viitotturakkaus.fi/tuote-osasto/tulostettavat-materiaalit/oivalla-ja-opi/ajattelutaidot/>
* Eläinten äänet -lottopeli
* Lauluja: Piippolan vaarilla oli talo, tutut orava- ja jänölaulut, Karhu nukkuu, Hämä-hämä-häkki, Yksi pieni elefantti…

Kielinuppu-laulut Suomalainen metsä, Mitä kissa sanoo, Hyönteiset (myös Aakkoslaulussa paljon eläimiä kuvitettuna)

* Hierontasatu / -loru eläimistä
* Eläinjooga (youtube)

SANASTON HARJOITTELUA ARJESSA

* Kuvitetut eläinlaulut ja -lorut yhteisissä kokoontumisissa
* Eläinkirjat
* Aikuinen leikkii lasten kanssa eläinleikkiä, eläinlääkäriä, eläinroolileikkiä tms., sanoittaa, mallittaa, rikastaa…

 

**KULKUNEUVOT**   

* Pussissa eri kulkuneuvoja: polkupyörä, auto, laiva, vene, bussi, lentokone, helikopteri, moottoripyörä, juna jne. Nostetaan pussista ja nimetään. Kulkuvälineitä voidaan arvailla tunnustelemalla ennen esiin nostamista.
* Lajitellaan kuva-alustoille sen mukaan, missä ne kulkevat (vedessä, tiellä, radalla, ilmassa).
* Millä lapset ovat matkustaneet? Mihin? Millä kulkuvälineellä pääsee lapsen vanhempien kotimaahan?
* Keskustellaan kulkuneuvojen ominaisuuksista, esim. järjestetään nopeusjärjestykseen.
* Lauluja: Aa aa auto, auto se kulkee maantietä pitkin…,

Bussilaulu (löytyy kuvitettuna: <https://viitotturakkaus.fi/tuote-osasto/tulostettavat-materiaalit/pelit-leikit/lauluja-ja-tarinoita-lapsille/>)

Pienen pieni veturi, Kaksi on paatissa soutajaa, Laiva, laiva, minnekä laiva menee, Kielinuppulaulu Kulkuneuvoja

**VÄRIT**

* Pussissa esim. erivärisiä lankakeriä tms.
* Värin metsästys: Etsitään huoneesta samanvärisiä asioita. Esim. musiikin soidessa liikutaan sovitulla tavalla, musiikin lakatessa etsitään kuvan mukainen väri. Tai jokainen lapsi saa oman tabletin, jolla voi kuvata pyydetyn värisiä esineitä huoneessa.
* Lauluja: Kenellä on päällä jotain sinistä…, Vihreät on vaatteheni kaikki…, Leskenlehti, aurinko, värin arvasitko jo…, Kielinuppulaulu Missä kasvaa punainen kukka

  

**LUONTO, LÄHIYMPÄRISTÖ**    

* Luonto
* Kerätään retkeltä luonnonmateriaaleja: kivi, keppi, kukka, lehti, käpy, sammal, … Nostetaan niitä pussista / laatikosta ja nimetään.
* Kerrataan kuvien avulla sääsanastoa ja vuodenaikasanastoa.
* Rakennettu ympäristö
* Tulostetaan kuvia lapsen elämään liittyvistä paikoista: metsä, puisto, leikkipuisto, urheilukenttä, Vesihelmi, kauppa, kirjasto… Nimetään paikat. Keskustellaan, missä lapset ovat käyneet, mitkä ovat mieluisia paikkoja jne.
* Yhdistellään paikkoihin kuvia / esineitä, mitä niissä tehdään / käytetään (kenttä – pallo, kauppa – raha, kirjasto – kirja …).
* Kielinuppulaulut: Mitä tämä on (materiaalit), Millainen sää on tänään, Neljä vuodenaikaa
* Toiminnallisuutta tuokioon: esim. muunnellaan Lähtekäämme metsään -laulua eri paikkojen mukaan ja liikutaan sen mukaisesti (esim. lähtekäämme kentälle … juoksemaan, lähtekäämme uimaan … Vesihelmeen, lähtekäämme puistoon … kiipeilemään)

**MATEMAATTISET KÄSITTEET**

Lukukäsitteet / vähän, paljon, vähemmän, enemmän, yhtä monta

* Pussissa esim. muoviset numerot. Nostetaan pussista, tunnistetaan numerot ja asetetaan lukumäärän mukaiselle kuva-alustalle. Tutkitaan mikä numero on pieni / suuri, millä alustalla on vähän / paljon kuvioita.
* Eläinten ruokintaleikki: Annetaan lapsille helmiä, nappeja, palikoita tms., joiden kuvitellaan olevan eläinten ruokaa. Lapsilla on kuva-alustat, jossa on esim. kolmen eläimen kuvat (tai leikkieläimiä). Aikuinen antaa ohjeita: ”Anna lampaalle 3 ruokapalaa. Anna hevoselle viisi ruokapalaa. Kummalla on enemmän?” Jne.
* Liikunta- ja numero/pistenopalla heitetään liike, joka tehdään ja kuinka monta kertaa tehdään.
* Myrkkysieni tai -kukkaleikki perinteisesti: Lasketaan yhdessä sitä mukaa, kun yksi lapsi kerää sieniä/kukkia.
* Kielinuppulaulu Opitaan numeroita 

Muodot

* Pussissa perusmuodot, nostetaan ja nimetään.
* Etsitään huoneesta eri muotoja, heitetään esim. muotonopalla etsittävä muoto. Lapset voivat kuvata muotoja tabletilla.
* Tehdään kehoilla muotoja esim. lattialla maaten. Kuljetaan erilaisia muotoja pitkin, esim. pyöreä / nelikulmainen matto, hyppynaruista lattialle muodostettu kolmio jne.
* Kielinuppulaulu Harjoitellaan muotoja 

SANASTON HARJOITTELUA ARJESSA

* Katsotaan maailmaa ”matemaattisten lasien” läpi kaikissa arjen tilanteissa: Pohditaan ja nimetään muotoja, arvaillaan, vertaillaan ja lasketaan lukumääriä.
* Tunnistetaan, kun lapsen kiinnostus matemaattisiin asioihin on herännyt ja hän tutkii ja pohtii niitä spontaanisti. Tuetaan herännyttä kiinnostusta matemaattisiin asioihin.